Bojan Mitic

Bojan Mitic (født 27. august 1985) er en sveitsisk handikappet friidrettsutøver, som konkurrerer i sprintløp. Han konkurrerer i klassen T34, som er en av klassene for utøvere med cerebral parese. 

Han er bosatt i Hochdorf, og fikk cerebral parese på grunn av for tidlig fødsel.

Karriere
Ved Paralympiske sommerleker 2004 i Athen deltok han på 100 og 200 meter. På 100 meter ble han slått ut i innledningsheatet, og fikk niende beste tid totalt. Også på 200 meter ble han slått ut i innledningsheatet, og fikk niende beste tid totalt.

Mitic deltok ved EM i friidrett for handikappede 2005, i Esbo i Finland. Dette var et åpent EM, så også ikke-europeiske land deltok. På 200 meter fikk han nest beste tid i innledningsheatene, med 30,85, og nådde finalen. I finalen ble han imidlertid diskvalifisert. På 4 x 400 meter stafett (T53/54) kom Sveits på 3.-plass, bak USA og Canada, men ble med det beste europeiske lag, og vant EM-gull. 

Ved Paralympiske sommerleker 2012 i London kom han på 4.-plass på 100 meter, med tiden 16,69 sekunder. Dette var 28 hundredeler bak Mohamed Hammadi, som tok bronsen. På 200 meter kom han også på 4.-plass, med tiden 30,35.

Referanser

Eksterne lenker
 London 2012 - Bojan Mitic
 London 2012 - Athletics - Men's events (resultater PL 2012)

Sveitsiske sprintere
Sveitsiske handikappidrettsutøvere
Europamestere i friidrett
Deltakere for Sveits under Paralympiske sommerleker 2012
Deltakere for Sveits under Paralympiske sommerleker 2004
Fødsler i 1985